smcproject/ml-wiki-sentences huggingface dataset:
Am I My Brothers Keeper , (Ayer Co, 1947) "The Dance of Shiva - Fourteen Indian essays" Turn Inc., New York;  2003, Kessinger Publishing], The village community and modern progress ] (12 pages) (1908, Colombo Apothecaries) Bugbear of Literacy ], (Sophia Perennis, 1979) What is Civilisation?
: and Other Essays .
Golgonooza Press, (UK), Spiritual Authority and Temporal Power in the Indian Theory of Government , ( Oxford University Press , 1994)
മരണാനന്തരം പ്രസിദ്ധീകരിയ്ക്കപ്പെട്ടത് .
Yaksas , (Munshirm Manoharlal Pub Pvt Ltd, 1998) ISBN 978-81-215-0230-6 Coomaraswamy: Selected Papers, Traditional Art and Symbolism , (Princeton University Press, 1986) "The Essential Ananda K. Coomaraswamy , (2003, World Wisdom) ആനന്ദകുമാരസ്വാമിയെക്കുറിച്ചുള്ളപഠനങ്ങൾ Ananda Coomaraswamy: remembering and remembering again and again , by S. Durai Raja Singam.
Publisher: Raja Singam, 1974.
Ananda K. Coomaraswamy , by P. S. Sastri.
Arnold-Heinemann Publishers, India, 1974.
Ananda Kentish Coomaraswamy: a handbook , by S. Durai Raja Singam.
Publisher s.n., 1979.
Ananda Coomaraswamy: a study , by Moni Bagchee.
Publisher: Bharata Manisha, 1977.
Ananda K. Coomaraswamy , by Vishwanath S. Naravane.
Twayne Publishers, 1977.
ISBN 0-8057-7722-9 .
Selected letters of Ananda Coomaraswamy , Edited by Alvin Moore, Jr; and Rama P. Coomaraswamy  (1988) അവലംബം
ആനന്ദ മഹിദോൾ ഇംഗ്ലീഷ് വിലാസം https://ml.wikipedia.org/wiki/Ananda_Mahidol
തായ്ലാൻഡിലെ ചക്രി രാജവംശത്തിലെ എട്ടാമത്തെ രാജാവായിരുന്നു ആനന്ദ മഹിദോൾ (Thai: อานันทมหิดล) (1925 സെപ്റ്റംബർ 20 – 1946 ജൂൺ 9).
ഇദ്ദേഹത്തിന്റെ മുഴുവനായ രാജകീയ പേര് "ഫ്രാ ബാത് സൊംദെത് ഫ്രാ പുരമന്തരമഹാ ആനന്ദ മഹിദോൾ ഫ്രാ ഉത്തമ രാമാധിബോധീന്ദ്ര" (Thai: พระบาทสมเด็จพระปรเมนทรมหาอานันทมหิดลฯ พระอัฐมรามาธิบดินทร) എന്നാണ് ചുരുക്കരൂപത്തിൽ ഉപയോഗിക്കുന്ന സ്ഥാനപ്പേര് രാമാ എട്ടാമൻ എന്നാണ്.
ഒൻപതാമത്തെ വയസ്സിലാണ് ഇദ്ദേഹം രാമാ എട്ടാമനായി സ്ഥാനാരോഹണം ചെയ്തത്.
ഇദ്ദേഹത്തിന്റെ പിതാവ് മഹിദോൾ അതുല്യതേജ് (Mahidol Adulyadej) (Thai: สมเด็จพระมหิตลาธิเบศรอดุลยเดชวิกรม พระบรมราชชนก) ഒരു മുൻ രാജാവായ ചുലലോങ്ങ്കോൺ (Chulalongkorn the Great) അഥവാ രാമാ അഞ്ചാമന്റെ മകനാണ്.
ഇദ്ദേഹത്തിന്റെ സഹോദരൻ ഭൂമിബൊൽ അതുല്യതെജ് രാമാ ഒൻപതാമൻ ഇപ്പോഴത്തെ തായ് രാജാവാണ്.
കുടുംബ ചരിത്രവും കിരീടാരോഹണത്തിന്റെ സാഹചര്യങ്ങളും
ആനന്ദ മഹിദോളിന്റെ അപ്പൂപ്പനായ രാമാ അഞ്ചാമന് 4 പ്രധാന ഭാര്യമാരും (രാജ്ഞിമാർ) 92 അപ്രധാന ഭാര്യമാരുമുണ്ടായിരുന്നു അതിൽ 33 ആൺ മക്കളും 44 പെൺ മക്കളുമുണ്ടായിരുന്നു.
ആനന്ദ മഹിദോളിന്റെ പിതാവ് മഹിദോൾ അതുല്യതേജ് രാമാ അഞ്ചാമന്റെ അപ്രധാന ഭാര്യമാരിൽ പ്രധാനിയായ സവാങ്ങ് വാദനയുടെ (Savang Vadhana) ഏഴാമത്തെ കുട്ടിയും, രാമാ അഞ്ചാമന്റെ അറുപത്തി ഒൻപതാമത്തെ കുട്ടിയുമായിരുന്നു.
രാമാ അഞ്ചാമന്റെ കാലശേഷം അദ്ദേഹത്തിന്റെ പ്രധാന നാലു രാജ്ഞിമാരിലൊരാളായ സൗഭാ ബൊങ്ങ്ശ്രീയുടെ മകനായ വജ്രവുധ് (Vajiravudh)  (Thai: พระบาทสมเด็จพระปรเมนทรมหาวชิราวุธฯ พระมงกุฎเกล้าเจ้าอยู่หัว) രാമാ ആറാമനായി സിംഹാസനവരോണം ചെയ്തു.
രാമാ ആറാമൻ വജ്രവുധിനു ആൺമക്കളില്ലായിരുന്നത്കൊണ്ട് (ഒരു പെൺകുട്ടി മാത്രമേ ഉണ്ടായിരുന്നുള്ളൂ) ഇദ്ദേഹത്തിന്റെ കാലശേഷം ഇദ്ദേഹത്തിന്റെ സഹോദരനും സൗഭാ ബൊങ്ങ്ശ്രീയുടെ മകനുമായ പ്രജാധിപോക് രാമാ ഏഴാമനായി സ്ഥാനാവരോണം ചെയ്തു.
പ്രജാധിപോക് രാജാവ് അക്കാലത്തെ ജനകീയ സർക്കാരുമായുള്ള ചില ഉരസലുകൾ കാരണം 1935 ൽ സ്ഥാനമൊഴിഞ്ഞു.
അദ്ദേഹത്തിന് മക്കളില്ലായിരുന്നു.
തായ്ലാൻഡിലെ കിരീടാവകാശ നിയമങ്ങൾ പ്രകാരം അടുത്ത അവകാശം രാമാ അഞ്ചാമന്റെ പത്നി സവാങ്ങ് വാദനയുടെ മക്കൾക്കായിരുന്നു.
ഇതിൽ ഏറ്റവും യോഗ്യതയുള്ള മകൻ മഹിദോൾ അതുല്യതേജ് അതിന് ആറു വർഷം മുൻപു മരണമടഞ്ഞതിനാൽ അദ്ദേഹത്തിന്റെ ഒൻപത് വയസ്സുകാരനായ മകൻ ആനന്ദ മഹിദോൾ രാമാ എട്ടാമൻ എന്ന പേരിൽ രാജാവായി.
ആ സമയത്ത് ആനന്ദ മഹിദോൾ സ്വിറ്റ്സർലാൻഡിൽ പഠിക്കുകയായിരുന്നു.
അവലംബം Ananda Mahidol എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആനത്തൂക്കം വെള്ളി ഇംഗ്ലീഷ് വിലാസം https://ml.wikipedia.org/wiki/Anathukam_velli
2014 ലെ കേരള സാഹിത്യ അക്കാദമി പുരസ്കാരം  നേടിയ മലയാള ബാലസാഹിത്യ ഗ്രന്ഥമാണ് .
എം. ശിവപ്രസാദാണ് ഇതിന്റെ രചയിതാവ്.
ആനന്ദ സമരക്കൂൺ
ആനന്ദ സമരക്കൂൺ എന്നറിയപ്പെടുന്ന എഗോഡഹാഗെ ജോർജ്ജ് വിൽഫ്രഡ് അൽവിസ് സമരക്കൂൺ (ജീവിതകാലം: 13 ജനുവരി 1911 - 2 ഏപ്രിൽ 1962) ഒരു ശ്രീലങ്കൻ (സിംഹളീസ്) സംഗീതജ്ഞനും സംഗീതജ്ഞനുമായിരുന്നു.
അദ്ദേഹം ശ്രീലങ്കൻ ദേശീയ ഗാനം " നമോ നമോ മാത " രചിച്ചു, കൂടാതെ കലാപരമായ സിംഹള സംഗീതത്തിന്റെ പിതാവും ആധുനിക ശ്രീലങ്കൻ സിംഹള ഗീത സാഹിത്യത്തിന്റെ (ഗാന സാഹിത്യം) സ്ഥാപകനുമായി കണക്കാക്കപ്പെടുന്നു.
1962-ൽ അദ്ദേഹം ആത്മഹത്യ ചെയ്തു.
ഒരു രചനയിലെ വരികളിലെ അനധികൃത മാറ്റങ്ങൾ ആണ് അദ്ദേഹത്തിൻറെ ആത്മഹത്യയ്ക്ക് കാരണമായതെന്ന് പറയപ്പെടുന്നു.
എഗോഡഹാഗെ ജോർജ്ജ് വിൽഫ്രഡ് അൽവിസ് സമരക്കൂൺ എന്നതാണ് അദ്ദേഹത്തിൻ്റെ മുഴുവൻ പേര്.
1911 ജനുവരി 13-ന് ബ്രിട്ടീഷ് ഉടമസ്ഥതയിലുള്ള മതുരാറ്റ പ്ലാന്റേഷൻസിലെ ചീഫ് ക്ലാർക്കായ സാമുവൽ സമരക്കൂണിന്റെയും ഡൊമിംഗ പെരിയീസിലെയും മകനായി പടുക്കയിലെ വട്ടരെക്കയിൽ അദ്ദേഹം ജനിച്ചു.
ഒരു ക്രിസ്ത്യൻ കുടുംബത്തിലെ നാല് മക്കളിൽ രണ്ടാമനായിരുന്നു അദ്ദേഹം.
സമരക്കൂൺ തന്റെ പ്രാഥമിക വിദ്യാഭ്യാസം വെവാല സ്കൂളിൽ നേടി.
സ്കൂളിൽ അദ്ധ്യാപകരെ ശല്യപ്പെടുത്തുന്ന തരത്തിൽ പാട്ടുകൾ എഴുതുകയും പാടുകയും ചെയ്യുന്ന ശീലം അദ്ദേഹത്തിനുണ്ടായിരുന്നു.
സ്കൂൾ വിദ്യാഭ്യാസത്തിനു ശേഷം അദ്ദേഹം സിഎംഎസ് ശ്രീ ജയവർദ്ധനപുര കോളേജിൽ (ക്രിസ്ത്യൻ കോളേജ്, കോട്ടെ) ചേർന്നു.
പണ്ഡിറ്റ് ഡിസിപി ഗമലത്ഗെ ആയിരുന്നു അദ്ദേഹത്തിന്റെ സിംഹള ഗുരു.
പിന്നീട് സംഗീതത്തിന്റെയും കലയുടെയും അദ്ധ്യാപകനായി അദ്ദേഹം അവിടെ സേവനമനുഷ്ഠിച്ചു.
1934 മെയ് 9-ന് ടാഗോർ ഹൊറാനയിലെ ശ്രീപാലി സന്ദർശിക്കുകയും ശാന്തിനികേതന്റെ മാതൃകയിൽ ഫൈൻ ആർട്‌സിന് മാത്രമായി പഠിക്കാനുള്ള ഒരു കേന്ദ്രത്തിന് തറക്കല്ലിടുകയും ചെയ്തു.
ടാഗോറിന്റെ പാർട്ടിയിൽ 40 കലാകാരന്മാരുണ്ടായിരുന്നു.
പനദൂര, കൊളംബോ, കാൻഡി എന്നിവിടങ്ങളിൽ അവർ സംഗീത പരിപാടികൾ അവതരിപ്പിച്ചു.
1934-ലെ രവീന്ദ്രനാഥ ടാഗോറിന്റെ ശ്രീലങ്കൻ സന്ദർശനം ശാന്തിനികേതനിൽ കല, സംഗീതം, നൃത്തം, നാടകം എന്നിവ പഠിക്കാൻ ശ്രീലങ്കയിലെ യുവാക്കൾക്കിടയിൽ താൽപ്പര്യം ഉണർത്തി.
കലയും സംഗീതവും പഠിക്കാൻ സമരക്കോൺ ഇന്ത്യയിലെ ശാന്തിനികേതനിലെ വിശ്വഭാരതി സർവകലാശാലയിലേക്ക് പോയി.
തുടർന്ന് അദ്ദേഹം ശാന്തിനികേതനിലേക്ക് പോയി, നന്ദലാൽ ബോഷിന്റെ കീഴിൽ കലയും ശാന്തിദേവി ഗോഷിന്റെ കീഴിൽ സംഗീതവും അഭ്യസിച്ചു.
ഇന്ത്യയിൽ നിന്ന് ലഭിച്ച പരിശീലനം പിന്നീട് സംഗീത പരിപാടികൾ അവതരിപ്പിക്കുന്നതിൽ വ്യത്യസ്ത ശൈലികൾ പരീക്ഷിക്കാൻ അദ്ദേഹത്തെ സഹായിച്ചു.
ആറുമാസത്തിനുശേഷം അദ്ദേഹം പഠനം ഉപേക്ഷിച്ച് സിലോണിലേക്ക് മടങ്ങി, ബുദ്ധമതം സ്വീകരിച്ച് ആനന്ദ സമരക്കോൺ എന്ന് പേര് മാറ്റി.
തുടർന്ന് 1938 മുതൽ 1942 വരെ ഗാലെയിലെ മഹിന്ദ കോളേജിൽ സംഗീത അധ്യാപകനായി സേവനമനുഷ്ഠിച്ചു.
കരിയർ കമ്പോസർ
അക്കാലത്തെ ശ്രീലങ്കൻ ഗായകർ ഭക്തിഗാനങ്ങൾ ആയിരുന്നു ആലപിച്ചിരുന്നത്, കൂടാതെ വിഷയങ്ങളും പരിമിതമായിരുന്നു.
നാടോടി കവിതയെ അടിസ്ഥാനമാക്കി സിംഹള സംഗീതത്തിന്റെ വ്യത്യസ്തമായ ഒരു രീതി സൃഷ്ടിക്കാൻ ആനന്ദ സമരക്കോണിന് തന്റെ അനുഭവസമ്പത്ത് കൊണ്ട് കഴിഞ്ഞു.
ആനന്ദ സമരക്കോൺ തന്റെ അനുഭവം ഉപയോഗിച്ച് ബുദ്ധമത വിഷയങ്ങളെ അടിസ്ഥാനമാക്കിയുള്ള ജനപ്രിയ ഗാനങ്ങളിൽ നിന്ന് വ്യതിചലിച്ച് നിരവധി രചനകൾ നടത്തി.
ആബാലവൃദ്ധം ആളുകളെയും ആകർഷിക്കുന്ന പ്രകൃതിയോട് ചേർന്നുള്ള ലളിതമായ വിഷയങ്ങൾ അദ്ദേഹം ഉപയോഗിച്ചു.
നാട്ടിൽ പ്രചാരത്തിലായ ഈണങ്ങൾ ആലപിക്കാൻ നാടോടി ഭാഷാശൈലി അദ്ദേഹത്തെ സഹായിച്ചു.
സമരക്കൂൺ പ്രകൃതിയിൽ നിന്ന് പ്രചോദനം ഉൾക്കൊണ്ടു.
ദേശീയതയിൽ നിന്ന് പ്രചോദനം ഉൾക്കൊണ്ട് സമരക്കൂൺ നിരവധി സ്കൂളുകളിൽ സംഗീതം പഠിപ്പിച്ചപ്പോൾ അദ്ദേഹത്തിന്റെ പാട്ടുകളിൽ ദേശസ്നേഹ വികാരങ്ങൾ തിളങ്ങി നിന്നു.
ടാഗോറിന്റെ രചനകൾ അദ്ദേഹത്തിന്റെ സംഗീത ജീവിതത്തെ വളരെയധികം സ്വാധീനിച്ചു.
ബംഗാളിലെ സംഗീതമാണ് തന്നെ സ്വാധീനിച്ചതെന്ന് അദ്ദേഹം സമ്മതിച്ചു.
1937-ൽ ശ്രീലങ്കയിലെ ജനപ്രിയ സംഗീതം ഉത്തരേന്ത്യൻ ശൈലിയിൽ ഉള്ള രാഗധാരി സംഗീതത്തിൽ നിന്ന് ഉരുത്തിരിഞ്ഞ ഗാനങ്ങൾ ഉൾക്കൊണ്ടിരുന്നു .
ഈ ഗാനങ്ങളുടെ വരികളിൽ പലപ്പോഴും അർത്ഥരഹിതമായ പദപ്രയോഗങ്ങൾ അടങ്ങിയിരുന്നു.
കൂടാതെ  അവയ്ക്ക് സാഹിത്യപരമായ യോഗ്യതയും കുറവായിരുന്നു.
ശ്രീലങ്കയുടെ സ്വന്തമെന്ന് വിശേഷിപ്പിക്കാവുന്ന ഒരു സംഗീതരൂപം സൃഷ്ടിക്കാൻ സമരക്കോൺ പുറപ്പെട്ടു.
അദ്ദേഹം രചിച്ച എന്നട മെനികെ (එන්නද මැණිකේ) (1940) എന്ന ഗാനത്തിലൂടെ ശ്രീലങ്കയുടെ സ്വന്തമെന്ന് വിശേഷിപ്പിക്കാവുന്ന ഒരു സംഗീതരൂപം ജനിച്ചു.
അത് കലാപരമായ സിംഹള സംഗീതത്തിന് അടിത്തറയിട്ടു.
1940-ൽ, മഹിന്ദ കോളേജിലെ തന്റെ വിദ്യാർത്ഥികളിൽ ദേശഭക്തിയും രാജ്യസ്‌നേഹവും വളർത്തുന്നതിനായി അദ്ദേഹം നമോ നമോ മാതാ എന്ന ഗാനം  രചിച്ചു.
പ്രശസ്തമായ ഓൾക്കോട്ട് ഹാളിൽ വെച്ച് ചെറിയ മഹിന്ത്യൻമാരാണ് ഇത് ആദ്യമായി പാടിയത്.
ആ ഗാനം പിന്നീട് ശ്രീലങ്കൻ സർക്കാർ ശ്രീലങ്കയുടെ ദേശീയ ഗാനമായി തിരഞ്ഞെടുത്തു.
പ്രണയം പ്രമേയമായ എൻഡട മേനികേ എന്ന ഗാനം ഒരു ഗ്രാമീണ യുവാവും പെൺകുട്ടിയും തമ്മിലുള്ള സംഭാഷണത്തിന്റെ രൂപത്തിലാണ് വികസിക്കുന്നത്.
കാവ്യാത്മകവും മനോഹരവും ഗ്രാമീണവുമായ, അത് വിജയകരമാവുകയും ചെയ്തു.
1940-കളുടെ ആരംഭം മുതൽ മധ്യം വരെയുള്ള കാലത്ത് വിജയകരമായ പല ഗാനങ്ങളുമായി സമരക്കോൺ വീണ്ടും വന്നു.
ഈ കാലഘട്ടം അദ്ദേഹത്തിന്റെ സുവർണ്ണ കാലഘട്ടമായി കണക്കാക്കപ്പെട്ടു.
അദ്ദേഹത്തിന്റെ ഏറ്റവും അറിയപ്പെടുന്ന കൃതികളിൽ ഇവ ഉൾപ്പെടുന്നു: പൊടിമൽ അവിടെയോ വിളയ് മലക്ക് പിപില പോസൺ പൊഹോഡ അസയ് മധുര സുനില ഗുവനയ് പുഞ്ചി സുദ നിൽവാല ഗംഗേ സുമനോ പുടമു കുസുമം സിരി സരു സാര കേടേ ചിത്രകാരൻ
1945-ൽ, സമരക്കൂണിന്റെ ഏക മകൻ അഞ്ചാം വയസ്സിൽ മരിച്ചു.
ദുഃഖിതനായ സമരക്കോൺ ശ്രീലങ്ക വിട്ട് ഇന്ത്യയിലേക്ക് പോയി.
ഇന്ത്യയിൽ അദ്ദേഹം ചിത്രകലയിൽ ഏർപ്പെടുകയും അവിടെ പതിനൊന്ന് ആർട്ട് എക്സിബിഷനുകൾ നടത്തുകയും ചെയ്തു.
അദ്ദേഹത്തിന്റെ പെയിന്റിംഗ് നിരൂപക പ്രശംസ നേടിയെങ്കിലും, 1951 ൽ ശ്രീലങ്കയിൽ തിരിച്ചെത്തി അദ്ദേഹം സംഗീതത്തിലേക്ക് മടങ്ങി.
ദേശീയ ഗാനം
സമരക്കൂണിന്റെ ആദ്യകാല രചനകളിലൊന്നായ നമോ നമോ മാതാ ദേശീയഗാനമായി നാമനിർദ്ദേശം ചെയ്യപ്പെട്ടു, സർ എഡ്വിൻ വിജയരത്‌നെയുടെ നേതൃത്വത്തിലുള്ള ഒരു കമ്മിറ്റി 1951 നവംബർ 22-ന് ഔദ്യോഗികമായി ആ രചനയെ സിലോണിന്റെ ദേശീയഗാനമായി അംഗീകരിച്ചു.
വിമർശകർ നമോ നമോ മാതയെ ആക്രമിച്ചു, പ്രത്യേകിച്ചും രാജ്യത്തെ രാഷ്ട്രീയ നേതാക്കളുടെ രോഗത്തെയും ദൗർഭാഗ്യത്തെയും സൂചിപ്പിക്കുന്ന ആമുഖ പദങ്ങളുടെ (നമോ നമോ മാതാ) "ശബ്ദലക്ഷണ" പ്രാധാന്യത്തെ.
ഇന്ത്യയിൽ ശാസ്ത്ര പഠനം പൂർത്തിയാക്കിയ സമരക്കോൺ, വരികൾ മാറ്റാൻ ആവശ്യപ്പെടുന്നവരോട്, ഇന്ത്യയിൽ നിന്ന് താൻ ശബ്ദലക്ഷണ ശാസ്ത്ര പഠനം പൂർത്തിയാക്കിയിട്ടുണ്ട് എന്നും അതിൽ എന്തെങ്കിലും തെറ്റ് ഉണ്ടോ ഇല്ലയോ എന്ന് തനിക്ക് അറിയാമെന്നും വ്യക്തമായി പറഞ്ഞു.
എന്നാൽ കുറച്ച് ദിവസങ്ങൾക്ക് ശേഷം, ശ്രീലങ്കൻ ബ്രോഡ്കാസ്റ്റിംഗ് കോർപ്പറേഷൻ സന്ദർശിക്കാൻ അദ്ദേഹത്തോട് ആവശ്യപ്പെടുകയും തൻ്റെ അറിവും സമ്മതവുമില്ലാതെ മാറ്റിയ പാട്ട് കേൾക്കാൻ ഇടവരുത്തുകയും ചെയ്തു.
1962 ഏപ്രിൽ 5 ന്, തൻ്റെ അൻപത്തിയൊന്നാം വയസ്സിൽ, ഉറക്ക ഗുളികകൾ അമിതമായി കഴിച്ച് സമരക്കോൺ ആത്മഹത്യ ചെയ്തു.
ശ്രീലങ്കൻ ദേശീയ ഗാനത്തിന്റെ വരികൾ അദ്ദേഹത്തിന്റെ സമ്മതമില്ലാതെ മാറ്റിയതാണ് ഇതിന് കാരണമെന്ന് പറയപ്പെടുന്നു.
ആനന്ദ ബുദ്ധൻ
ഗൗതമബുദ്ധന്റെ പത്ത് പ്രധാന ശിഷ്യരിൽ ഒരാൾ ആയിരുന്നു ആനന്ദൻ ( Ānanda ബി.സി അഞ്ചാം നൂറ്റാണ്ട് - ബി.സി നാലാം നൂറ്റാണ്ട്) .
ബുദ്ധന്റെ ശിഷ്യത്വം സ്വീകരിച്ച് ഇരുപത് വർഷത്തോളം കഴിഞ്ഞപ്പോൾ ബുദ്ധന്റെ സ്വകാര്യ പരിചാരകനായി.
ആനന്ദനാണ്‌ ബുദ്ധമതക്കാരുടെ പ്രാമാണിക ഗ്രന്ഥങ്ങളായ തിപിടകത്തിലെ സൂത്രപിടകം അഥവാ സുത്തപിടകം( सूत्र पिटक)  ക്രോഡീകരിച്ചത്.
ജീവിതരേഖ ബി.സി അഞ്ചാം നൂറ്റാണ്ട് കാലഘട്ടത്തിലെ ഇന്ത്യയുടെ ഭൂപടം
ബി.സി അഞ്ചാം നൂറ്റാണ്ട് - ബി.സി നാലാം നൂറ്റാണ്ട് കാലഘട്ടത്തിൽ ഗൗതമബുദ്ധന്റെ സമകാലീനനായിരുന്നു ആനന്ദൻ ആനന്ദന്റെ അച്ഛൻ ഗൗതമബുദ്ധന്റെ പിതാവ് ശുദ്ധോദന മഹാരാജാവിന്റെ സഹോദരൻ ആയിരുന്നു.
ആനന്ദ ശിവറാം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പ്രസിദ്ധ  കേരളീയ നർത്തകൻ ആണ് ആനന്ദ ശിവറാം .
പറവൂരിലെ എഴിക്കരയിൽ ജനിച്ചു.
മാത്തൂർ കുഞ്ഞുപിള്ളപ്പണിക്കർ , തകഴി അയ്യപ്പൻപിള്ള , ഗുരു കുഞ്ചുക്കുറുപ്പ് , പട്ടിക്കാംതൊടി രാവുണ്ണിമേനോൻ , മാണി മാധവചാക്യാർ എന്നിവരുടെ ശിഷ്യനായി കഥകളി അഭ്യസിച്ചു.
കലാമണ്ഡലത്തിലും പഠിച്ചു.
ശിഷ്യയായ ലൂയിലൈറ്റ്ഫുട്ടുമൊന്നിച്ച് വിദേശങ്ങളിൽ കഥകളി അവതരിപ്പിച്ചു.
ശ്രീപാലി നൃത്തകലാലയം ( സിലോൺ ), ഉദയശങ്കറിന്റെ കലാകേന്ദ്രം എന്നിവിടങ്ങളിൽ അധ്യാപകനായിരുന്നു.
പത്‌നി ജാനകീദേവിയുമൊത്ത് വിദേശങ്ങളിൽ പ്രകടനം നടത്തിയിട്ടുണ്ട് .
ആനന്ദ സാഗര
ത്യാഗരാജസ്വാമികൾ ഗരുഡദ്ധ്വനിരാഗത്തിൽ ചിട്ടപ്പെടുത്തിയ ഒരു കൃതിയാണ് ആനന്ദ സാഗര .
ആനന്ദ സാഗര മീദനി ദേഹമു ഭൂമി ഭാരമു രാമ!
ബ്രഹ്മ!
ശ്രീനായകാഖില നൈഗമാശ്രിത സംഗീത ജ്ഞാനമനു ബ്രഹ്മ!
ശ്രീ വിശ്വനാഥാദി ശ്രീകാന്ത വിധുലു പാവനമൂർത്തുലുപാസിൻ-ച ലേദാ?
ഭാവിൻ‌ചി രാഗ ലയാദുല ഭജിയിൻ‌ചു ശ്രീ ത്യാഗരാജനുത സാരാംശം
ഹേ രാമ!
സംഗീതത്തിന്റെ ഈ (ബ്രഹ്മാ+)ആനന്ദസാഗരത്തിൽ നീന്തിത്തുടിക്കാനാവാത്ത ഏതൊരു മനുഷ്യശരീരവും ഭൂമിക്കു ഭാരമാവുന്നു.
മഹാവിഷ്ണു മുതലുള്ള എല്ലാ മൂർത്തികളും ആശ്രയിക്കപ്പെടുന്നതു് (ആരാധിക്കപ്പെടുന്നതു്) സംഗീതത്തെക്കുറിച്ചുള്ള  ഈ അറിവു സ്വായത്തമാക്കിയവരാലല്ലോ.
ത്യാഗരാജനാൽ ആലാപനം ചെയ്യപ്പെടുന്ന ഈ സംഗീത രാഗലയത്തിലൂടെയല്ലേ ബ്രഹ്മാവിഷ്ണുഗിരീശന്മാർ പോലും ഉപാസിക്കപ്പെടുന്നതു്?
ആവേ മരിയ (ചെറുകഥ)
കെ.ആർ.മീര രചിച്ച ചെറുകഥയാണ് ആവേ മരിയ .
2009-ലെ ചെറുകഥാ സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
ആവേമെറ്റാടാർസലിയാ ഇംഗ്ലീഷ് വിലാസം https://ml.wikipedia.org/wiki/Avemetatarsalia
ആവേമെറ്റാടാർസലിയാ അഥവാ ഓർണിത്തോസൂക്കിയ എന്നത് ആർച്ചോസോറസ് വിഭാഗത്തിൽ പെട്ടതും എന്നാൽ മുതലകളെ അപേക്ഷിച്ചു പക്ഷികളോട് ചേർന്നിരിക്കുന്നതും ആയ ഒരു കൂട്ടം ജീവികൾ ആണ്.
ഈ ഗ്രൂപ്പിൽ ഉൾപ്പെട്ടിരിക്കുന്ന അംഗങ്ങൾ ഈ പറയുന്ന ജീവശാഖയിൽ നിന്നും ആണ് .
ദിനോസോറോമോർഫ ടെറാസോറോമോർഫ സ്ക്ളിറോമോച്ചലെസ് ജീവശാഖാ ചിത്രം 2011 പ്രകാരം
Cladogram after Nesbitt (2011): Avemetatarsalia Ornithodira
Pterosauromorpha (= Pterosauria ) Dinosauromorpha
Lagerpetonidae Dinosauriformes
Marasuchus
Silesauridae Dinosauria
Ornithischia Saurischia
Sauropodomorpha അവലംബം
ആവോ ദായ്
ആവോ ദായ് ( Vietnamese : Áo dài ) എന്നത് ആധുനികവൽക്കരിച്ച വിയറ്റ്നാമീസ് ദേശീയ വസ്ത്രമാണ്, സിൽക്ക് ട്രൗസറിന് മുകളിൽ ധരിക്കുന്ന നീളമുള്ള പിളർന്ന ട്യൂണിക്ക്.
ഇത് പുരുഷന്മാർക്കും സ്ത്രീകൾക്കും ഔപചാരിക വസ്ത്രമായി വർത്തിക്കും.
ആവോ ദായ് അവലംബം പുറത്തേയ്ക്കുള്ള കണ്ണികൾ ആവോ ദായ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) History of the Vietnamese Long Dress The Evolution of the Ao Dai Through Many Eras , Gia Long Alumni Association of Seattle, 2000 Vietnam: Mini-Skirts Ao-Dais .
A video that shows what the women of Saigon wore in 1968
ആവേശം (2024-ലെ ചലച്ചിത്രം)
ജിത്തു മാധവൻ സംവിധാനം ചെയ്ത് ഫഹദ് ഫാസിൽ ആൻഡ് ഫ്രണ്ട്സിൻ്റെയും അൻവർ റഷീദ് എൻ്റർടെയ്ൻമെൻ്റിൻ്റെയും കീഴിൽ നസ്രിയ നസീമും അൻവർ റഷീദും ചേർന്ന് പുറത്തിറങ്ങിയ ഒരു ഇന്ത്യൻ മലയാളം ആക്ഷൻ കോമഡി ചിത്രമാണ് ആവേശം .
ഇതിൽ പ്രധാന വേഷത്തിൽ എത്തുന്ന ഫഹദ് ഫാസിലിനെ കൂടാതെ ഹിപ്‌സ്റ്റർ, മിഥുൻ ജയ് ശങ്കർ, റോഷൻ ഷാനവാസ്, സജിൻ ഗോപു എന്നിവർക്കൊപ്പം മിഥുട്ടിയും മൻസൂർ അലി ഖാനും പ്രധാന വേഷങ്ങളിൽ എത്തുന്നു.
സമീർ താഹിറും വിവേക് ​​ഹർഷനും ചേർന്ന് ഛായാഗ്രഹണവും എഡിറ്റിംഗും നിർവ്വഹിച്ച ചിത്രത്തിന് സംഗീതം ഒരുക്കിയത് സുഷിൻ ശ്യാം ആണ് .
സംവിധാനം, പ്രകടനങ്ങൾ (പ്രത്യേകിച്ച് ഫഹദ് ഫാസിലും സജിൻ ഗോപുവും), ആക്ഷൻ സീക്വൻസുകൾ, ഛായാഗ്രഹണം, സംഗീതം, സാങ്കേതിക വശങ്ങൾ എന്നിവയിൽ ചിത്രം നിരൂപക പ്രശംസ നേടി.
2024 ഏപ്രിൽ 11 ന് ആവേശം പുറത്തിറങ്ങി.
30 കോടി ബജറ്റിൽ 155 കോടിയിലധികം നേടിയ ചിത്രം ബ്ലോക്ക്ബസ്റ്റർ ആയി മാറി.
നിലവിൽ ഇത് എക്കാലത്തെയും ഏറ്റവും കൂടുതൽ കളക്ഷൻ നേടിയ നാലാമത്തെ മലയാളം ചിത്രമാണ്, കൂടാതെ ഇത് 2024-ലെ ഏറ്റവും കൂടുതൽ കളക്ഷൻ നേടിയ മൂന്നാമത്തെ മലയാളം സിനിമ, 2024-ലെ അഞ്ചാമത്തെ ഏറ്റവും കൂടുതൽ കളക്ഷൻ നേടിയ ദക്ഷിണേന്ത്യൻ സിനിമ എന്നിവയുമാണ്.
എഞ്ചിനീയറിംഗ് വിദ്യാഭ്യാസത്തിനായി മൂന്ന് കൗമാരക്കാർ ബാംഗ്ലൂരിൽ എത്തിയെങ്കിലും റാഗിങ്ങിൻ്റെ ഭാഗമായി സീനിയർ വിദ്യാർത്ഥികളുടെ മർദ്ദനത്തിന് ഇരയായി.
അവരെ സഹായിക്കാൻ ഒരു പ്രാദേശിക ഗുണ്ടാസംഘത്തെ അവർ കണ്ടെത്തുന്നു.
അഭിനേതാക്കൾ ഫഹദ് ഫാസിൽ - രഞ്ജിത്ത് "രംഗ" ഗംഗാധരൻ മിഥുൻ ജയ് ശങ്കർ - ബിബിൻ "ബിബി" പ്രകാശ് ഹിപ്സ്റ്റർ - അജാസ് "അജു" ഭാസി റോഷൻ ഷാനവാസ് - ശാന്തകുമാരൻ "ശാന്തൻ" സജിൻ ഗോപു - അമ്പാൻ മിഥൂട്ടി - കുട്ടി "കുട്ടേട്ടൻ" മൻസൂർ അലി ഖാൻ - റെഡ്ഡി നീരജ രാജേന്ദ്രൻ - ബിബിൻ്റെ അമ്മ പ്രമോദ് വെളിയനാട് - രംഗയുടെ ബന്ധു ശ്രീജിത്ത് നായർ - ബാല കൃഷ്ണൻ കൃഷ്ണകുമാർ - നഞ്ചപ്പ ഫ്രീസ്റ്റൈൽ കൃഷ്ണ - ബ്രൂസ് ലീ ഹിമാൻഷു - ജാക്കി തങ്കം മോഹൻ - രംഗയുടെ അമ്മ പൂജ മോഹൻരാജ് - സൗന്ദര്യം പ്രീതി ഭരദ്വാജ് - സ്വീറ്റി ആശിഷ് വിദ്യാർത്ഥി - എഞ്ചിനീയറിംഗ് കോളേജ് എക്സിക്യൂട്ടീവ് ഡയറക്ടർ (അതിഥി വേഷം) അവലംബങ്ങൾ
ആവേഗ പ്രസരണ വ്യവസ്ഥ (ഹൃദയം) ഇംഗ്ലീഷ് വിലാസം https://ml.wikipedia.org/wiki/Electrical_conduction_system_of_the_heart ഹൃദയത്തിലെ ആവേഗ പ്രസരണ വ്യവസ്ഥ ഹൃദയത്തിലെ ആവേഗ പ്രസരണ വ്യവസ്ഥ വേർതിരിച്ച നിലയിൽ ഹൃദയത്തിലെ ആവേഗ പ്രസരണ വ്യവസ്ഥ
‎എസ്.
എ. നോഡ് 2.
‎എ.
വി. നോഡ് 3.
ബണ്ടിൽ ഓഫ് ഹിസ് 4.
ഇടത് ബണ്ടിൽ ബ്രാഞ്ച് 5.
ഇടത് മുന്നിലായുള്ള ഫെസിക്കിൾ
ഇടത് പിന്നിലായുള്ള ഫെസിക്കിൾ 7.
ഇടത് വെൻട്രിക്കിൾ 8.
വൻട്രിക്കുലാർ സെപ്റ്റം 9.
വലത് വെൻട്രിക്കിൾ 10.
വലത് ബണ്ടിൽ ബ്രാഞ്ച് ലാറ്റിൻ സിസ്റ്റമ കണ്ട്യൂസൻസ് കോർഡിസ്
ഹൃദയത്തിന്റെ താളാത്മകമായ പ്രവർത്തനത്തിന് ഹൃദയ ആവേഗ പ്രസരണ വ്യവസ്ഥ അഥവാ കാർഡിയാക് കണ്ടക്ഷൻ സിസ്റ്റം എന്നുപേരുള്ള, രൂപമാറ്റം സംഭവിച്ച ഹൃദയപേശീഭാഗങ്ങൾ സഹായിക്കുന്നു.
താളാത്മകമായി വൈദ്യുത രാസ ആവേഗങ്ങൾ പുറപ്പെടുവിക്കാൻ കഴിവുള്ള ഈ പേശീഭാഗങ്ങളിൽ നിന്നും ആവേഗങ്ങളെ വെൻട്രിക്കിളുകൾ വരെ എത്തിക്കുന്നതിന് പ്രത്യക കൈമാറ്റസംവിധാനമുണ്ട്.
കാർഡിയാക് കണ്ടക്ഷൻ വ്യവസ്ഥയുടെ പ്രധാന ഭാഗങ്ങൾ ഇവയാണ്.
സിനോഏട്രിയൽ അഥവാ S-A നോഡ്
3 മി.മീറ്റർ വീതിയും 15മി.
മീറ്റർ നീളവും ഒരു മില്ലീമീറ്റർ കനവുമുള്ള, പരന്ന, എലിപ്സിന്റെ ആകൃതിയുള്ള ഹൃദയപേശീഭാഗമാണിത്.
വലത്തേ ഏട്രിയത്തിന്റെ(വലത്തേ ആറിക്കിൾ)പിൻമുകളിൽ വശത്തായി, ഊർദ്ധ്വമഹാസിര (സുപ്പീരിയർ വീനക്കാവ)യുടെ വെൻട്രിക്കിളിലേയ്ക്കുള്ള തുറക്കൽസുഷിരത്തിനടുത്താണ് ഇവയുടെ സ്ഥാനം.
ഇവിടെയുള്ള പേശീതന്തുക്കൾക്ക്(ഹൃദയപേശീകോശങ്ങൾ) സ്വയം സങ്കോചശേഷി കാണിക്കുന്ന തന്തുക്കളില്ല.
ഓരോ പേശീതന്തുവും 3 മുതൽ 5 മൈക്രോ മീറ്റർ വരെ മാത്രം വ്യസമുള്ളവയാണ്.
നോഡിലെ തന്തുക്കളോരോന്നും ഏട്രിയത്തിന്റെ പേശീതന്തുക്കളുമായി സമ്പർക്കത്തിലിരിക്കുന്നതിനാൽ എസ്.ഏ.
നോഡിലുണ്ടാകുന്ന വൈദ്യുത ആവേഗങ്ങൾ എളുപ്പത്തിൽ ഏട്രിയത്തിലേയ്ക്കും വ്യാപിക്കുന്നു.
വലത്തേ വാഗസ് നാഡിയാണ് എസ്.ഏ.
നോഡിനെ നാഡീയമായി നിയന്ത്രിക്കുന്നത്.
നോഡിൽ ചെറിയ ഗോളാകൃതിയിലുള്ള, വളരെക്കുറച്ചുമാത്രം കോശാംഗങ്ങളുള്ള P കോശങ്ങൾ കാണപ്പെടുന്നു.
നോഡിന്റെ പേസ്മേക്കർ എന്നാണ് ഇവ അറിയപ്പെടുന്നത്.
അവശേഷിക്കുന്ന കോശങ്ങളെ T കോശങ്ങൾ അഥവാ ട്രാൻസിഷണൽ കോശങ്ങൾ എന്നുവിളിക്കുന്നു.
P കോശങ്ങൾക്ക് സ്വയം താളാത്മകമായി ഉത്തേജിപ്പിക്കപ്പെടാനും തുടർച്ചയായി ആക്ഷൻ പൊട്ടൻഷ്യൽ (നാഡീയ ആവേഗം)പുറപ്പെടുവിക്കാനും കഴിവുണ്ട്.
കണ്ടക്ഷൻ സിസ്റ്റത്തിലെ എല്ലാ ഭാഗങ്ങൾക്കും ആവേഗങ്ങൾ സൃഷ്ടിക്കാൻ കഴിവുണ്ടെങ്കിലും എസ്.ഏ.
നോഡിനാണ് വളരെ എളുപ്പത്തിൽ ആവേഗോത്പാദനം നടത്താൻ കഴിവുള്ളത്.
അതിനാൽ എസ്.ഏ നോഡിനെ ഹൃദയത്തിന്റെ പേസ്മേക്കർ എന്നുവിളിക്കുന്നു.
സിക്ക് സൈനസ് സിൻഡ്രോം പോലെയുള്ള വൈകല്യങ്ങളിൽ എസ്.ഏ.
നോഡ് പ്രവർത്തന രഹിതമാകുന്നു.
നോഡ് ഒഴികെയുള്ള ഭാഗങ്ങൾ എസ്.ഏ നോഡുപോലെ ആവേഗങ്ങൾ പുറപ്പെടുവിക്കാൻ തുടങ്ങുന്നതാണിതിന് കാരണം.
ഇന്റർനോഡൽ ഏട്രിയൽ പാത്ത്‌വേ
എസ്.ഏ നോഡും ഏട്രിയവും പരസ്പരം സമ്പർക്കത്തിലായതിനാൽ എസ്.ഏ.
നോഡിലുണ്ടാകുന്ന ആവേഗങ്ങൾ വളരെയെളുപ്പം ഏട്രിയത്തിന്റെ ഭിത്തിയിലേയ്ക്ക് വ്യാപിക്കുന്നു.
എന്നാൽ ചില ഏട്രിയൽ തന്തുസമുച്ചയങ്ങളിൽ ആവേഗകൈമാറ്റം അല്പം കൂടി എളുപ്പത്തിൽ നടക്കുന്നു.
ഏട്രിയൽ പേശികളിൽ ഒരു സെക്കൻഡിൽ 0.3 മീറ്ററാണ് ആവേഗവേഗതയെങ്കിൽ അവയിലെ മുൻപരാമർശിച്ച തന്തുസമുച്ചയങ്ങളിൽ സെക്കൻഡിൽ 1 മീറ്റർ ആണ് സഞ്ചാരവേഗത.
ഇതിലെ ആന്റീരിയർ ഇന്റർ ഏട്രിയൽ ബാൻഡ് എന്ന തന്തുസമുച്ചയം വലത്തേ ഏട്രിയം കടന്ന് ഇടത്തേ ഏട്രിയത്തിലേയ്ക്കെത്തുന്നു.
ഇതിനൊപ്പം മറ്റുമൂന്ന് ചെറിയ തന്തുസമുച്ചയങ്ങളും ഏട്രിയത്തിന്റെ മുകളിൽ നിന്നും താഴെനിന്നും വശത്തുനിന്നും ഇതിനോട് കൂടിച്ചേരുന്നു.
ഇവയെ യഥാക്രമം ആന്റീരിയർ ഇന്റർനോഡൽ ട്രാക്ട് ഓഫ് ബാക്ക്മാൻ(Bachman), മിഡിൽ  ഇന്റർനോഡൽ ട്രാക്ട് ഓഫ് വെങ്കെബാക്ക്(Wenckebach), പോസ്റ്റീരിയർ ഇന്റർനോഡൽ ട്രാകട് ഓഫ് തോറൽ(Thorel)എന്നിങ്ങനെ വിളിക്കുന്നു.
ഏട്രിയോവെൻട്രിക്കുലാർ അഥവാ A-V നോഡ്
വലത്തേ ഏട്രിയത്തിന്റെ പിൻഭിത്തിയിൽ ത്രിദളവാൽവിന് തൊട്ടുപിന്നിലായി കാണപ്പെടുന്ന ഭാഗമാണിത്.
ബണ്ടിൽ ഓഫ് ഹിസ്
വി നോഡ് 20 മില്ലി മീറ്ററോളം നീളമുള്ള ബണ്ടിൽ ഓഫ് ഹിസ്(Bundle of His) എന്ന ഭാഗവുമായി സമ്പർക്കത്തിലെത്തുന്നു.
വി നോഡിന്റെ വെൻട്രിക്കുലാർ ഉപരിതലത്തിൽ നിന്നാണ് ഇവ രൂപപ്പെടുന്നത്.
ഇന്റർവെൻട്രിക്കുലാർ സെപ്റ്റത്തിന്റെ വലത്ത് അതിരിലേയ്ക്ക് അല്പദൂരം കടന്ന ശേഷം ഇത് ഇടത് ബണ്ടിൽ ശാഖയും (left bundle branch) വലത് ബണ്ടിൽ ശാഖയുമായി വേർപിരിയുന്നു.
ഇടതു ശാഖ പിന്നീട് ആന്റീരിയർ ഫസിക്കിൾ ആയും പോസ്റ്റീരിയർ ഫസിക്കിൾ ആയും പിരിയുന്നു.
ഇടതുവെൻട്രിക്കിളിന്റെ മുകൾ ഭാഗത്തേയ്ക്കും ഇന്റർവെൽട്രിക്കുലാർ സെപ്റ്റ(ഭിത്തി)ത്തിന്റെ ഇടതുമുകൾ ഭാഗത്തേയ്ക്കും ആന്റീരിയർ ഫസിക്കിൾ ആവേഗങ്ങളെ പായിക്കുന്നു.
ഇടതുവെൻട്രിക്കിളിന്റെ മുൻ ഭാഗത്തേയ്ക്കും താഴ് ഭാഗത്തേയ്ക്കും ഇന്റർവെൽട്രിക്കുലാർ സെപ്റ്റ(ഭിത്തി)ത്തിന്റെ ഇടതുതാഴ് ഭാഗത്തേയ്ക്കും പോസ്റ്റീരിയർ ഫസിക്കിൾ ആവേഗങ്ങളെ പായിക്കുന്നു.
ആവേഗങ്ങൾക്ക് ഏ.
വി. ബണ്ടിലിലൂടെ ഏകദീശാസഞ്ചരണമേ ഉള്ളൂ.
പർക്കിഞ്ചി തന്തുക്കൾ
വി. ബണ്ടിലിന്റെ അഗ്രം പർക്കിഞ്ചി തന്തുക്കൾ അഥവാ സബ് എൻഡോകാർഡിയൽ ശാഖകൾ എന്നറിയപ്പെടുന്നു.
എൻഡോകാർഡിയം എന്ന ഹൃദയാവരണത്തിന് താഴെയായി, വെൻട്രിക്കിളുകളുടെ അകവശത്താണ് ഇവയുടെ സ്ഥാനം.
ഹൃദയപേശികളെപ്പോലെ ഇവയ്ക്ക് ഇന്റർകലേറ്റഡ് ഡിസ്കുകളില്ല.
ഇടത് - വലത് ശാഖകളും ഏട്രിയൽ- വെൻട്രിക്കുലാർ ശാഖകളും ഇവ ഉത്പാദിപ്പിക്കുന്നു.
ഇടത്- വലത് ബണ്ടിൽ ശാഖകളിൽ നിന്ന് ആവേഗങ്ങളെ ഇവ വെൻട്രിക്കിളിന്റെ ഭിത്തിയിലേയ്ക്കെത്തിക്കുന്നു.
വെൻട്രിക്കിളിന്റെ സങ്കോചം ശ്വാസകോശ ധമനിയിലേയ്ക്കോ മഹാധമനിയിലേയ്ക്കോ രക്തത്തെ പമ്പുചെയ്യുന്നു.
ഇവയ്ക്ക് 1 മീറ്റർ മുതൽ 4 മീറ്റർ വരെ സെക്കൻഡിൽ ആവേഗങ്ങൾ പായിക്കുന്നതിനുള്ള കഴിവുണ്ട്.
ഇലക്ട്രോ കാർഡിയോ ഗ്രാമിൽ P തരംഗമായും QRS കോപ്ലക്സായും ഇവ തെളിയുന്നു.
ചെക്കോസ്ലോവോക്യൻ അനാട്ടമിസ്റ്റായ Jan Evangelista Purkyně ആണ് 1839 ൽ ഇവയെ കണ്ടെത്തിയത്.
പേയ്സ്‌മേക്കറിന്റെ പ്രവർത്തനം
പേസ് മേക്കർ കോശങ്ങളിൽ ഹൃദയമിടിപ്പിനാവശ്യമായ ആവേഗം ഉണ്ടാകുന്നത് മൂന്നു ഘട്ടങ്ങളായാണ്.
ഹൃദയപേശികളുടെ സങ്കോചത്തിന്റെ ഘട്ടങ്ങളുടെ പേരുകൾ തന്നെയാണ് പേസ് മേക്കറിൽ അതേ സമയത്തുണ്ടാകുന്ന പ്രവർത്തനത്തിനും നൽകിയിരിക്കുന്നത്.
ഇതുകാരണം ചില ആശയക്കുഴപ്പങ്ങൾ ഉണ്ടായേക്കാം.
ഒന്നാം ഘട്ടമെന്നും രണ്ടാം ഘട്ടമെന്നുമുള്ള പേരുകൾ നൽകുന്നതിനു പകരം പൂജ്യം, മൂന്ന്, നാല് എന്നിങ്ങനെയാണ് പേരുകൾ നൽകിയിരിക്കുന്നത്.
പേസ് മേക്കറിൽ റെസ്റ്റിംഗ് മെംബ്രേൻ പൊട്ടൻഷ്യൽ പതിയെ വർദ്ധിച്ച് ത്രെഷോൾഡ് പൊട്ടൻഷ്യലിലെത്തുന്നതും ആക്ഷൻ പൊട്ടൻഷ്യൽ തുടങ്ങുന്നതും പിന്നീട് വീണ്ടും റെസ്റ്റിംഗ് മെംബ്രേൻ പൊട്ടൻഷ്യലിലെത്തുന്നതും ആവർത്തിക്കുന്നത് ചിത്രീകരിച്ചിരിക്കുന്നു.
ഘട്ടം (ഫേസ്) 4 - പേസ് മേക്കർ പൊട്ടൻഷ്യൽ
പേസ് മേക്കറിലെ കോശങ്ങളിൽ തനിയെ ഡീപോളറൈസേഷൻ നടക്കുമെന്നതാണ് ഇവയെ വൈദ്യുത പൊട്ടൻഷ്യലുള്ള കോശങ്ങളായ പേശീകോശങ്ങളിൽ നിന്നും നാഡീ കോശങ്ങളിൽ നിന്നും വ്യത്യസ്തമാക്കുന്നത്.
പേസ് മേക്കർ കോശസ്തരത്തിനു കുറുകേയുള്ള വിശ്രമ വൈദ്യുത പൊട്ടൻഷ്യൽ (റേസ്റ്റിംഗ് മെംബ്രേൻ പൊട്ടൻഷ്യൽ) -60mV മുതൽ -70mV വരെയാണ്.
സാധാരണ കോശങ്ങളിൽ ഈ പൊട്ടൻഷ്യൽ നിലനിൽക്കുന്നത് പോസിറ്റീവ് ചാർജുള്ള പൊട്ടാസ്യം അയോണുകൾ സ്ഥിരമായി പുറത്തേയ്ക്ക് തള്ളപ്പെടുന്നതുകൊണ്ടാണ്.
കോശസ്തരത്തിനു കുറുകേ നിലകൊള്ളുന്ന പ്രത്യേക മാംസ്യതന്മാത്രകളിലൂടെയാണ് എല്ലാ കോശങ്ങളിലെയും പൊട്ടാസ്യം അയോണുകൾ കോശത്തിനു പുറത്തേയ്ക്കൊഴുകുന്നത്.
പേസ് മേക്കർ കോശങ്ങളുടെ പ്രത്യേകത സമയം (മില്ലി സെക്കന്റുകൾ) ചെല്ലുന്തോറും പൊട്ടാസ്യത്തിന്റെ ഒഴുക്ക് കുറഞ്ഞുവരുമെന്നതാണ്.
ഈ ഒഴുക്കു കുറവും സോഡിയത്തിന്റെയും കാൽസ്യത്തിന്റെയും അയോണുകളുടെ കോശത്തിനുള്ളിലേയ്ക്കുള്ള പ്രവാഹവും മെംബ്രേൻ പൊട്ടൻഷ്യൽ -70mV യിൽ നിന്ന് ഉയർത്തും (കോശത്തിന്റെ നെഗറ്റീവ് വൈദ്യുത ചാർജ്  ചാർജ് കുറയും; അതായത് കോശം കൂടുതൽ പോസിറ്റീവ് ചാർജുള്ളതാകും).
ഈ പ്രക്രീയ മൂലം വൈദ്യുത ചാർജ് -40mV മുതൽ  -50mV വരെയാകുമ്പോൾ പേസ് മേക്കർ കോശം പടിപ്പുര പൊട്ടൻഷ്യലിൽ എത്തും  (threshold potential).
ഇതിനു ശേഷം കോശം അടുത്ത ഘട്ടത്തിലേയ്ക്ക് (ഫേസ് - 0) കടക്കുകയായി.
ഘട്ടം (ഫേസ്) 0- മുകളിലേയ്ക്കുള്ള സ്ട്രോക്ക്
ത്രെഷോൾഡ് പൊട്ടൻഷ്യൽ എത്തിക്കഴിഞ്ഞാൽ ഹൃദയത്തിലെ പേസ് മേക്കർ കോശസ്തരത്തിലെ കാൽസ്യം അയോണുകളെ കടത്തിവിടുന്ന മാംസ്യങ്ങൾ (ടി. ടൈപ്പ് കാൽസ്യം ചാനലുകൾ) തുറന്ന് കോശങ്ങൾക്കുള്ളിലേയ്ക്ക് കാൽസ്യം അയോണുകൾ ഫേസ് - 4നെ അപേക്ഷിച്ച് വേഗത്തിൽ പ്രവഹിക്കാൻ തുടങ്ങും.
ഇതുകൊണ്ട് കോശത്തിന്റെ നെഗറ്റീവ് വൈദ്യുത ചാർജ് ചാർജ് കുറയുന്ന പ്രക്രീയയുടെ വേഗം കൂടുകയും ചാർജ് +10mV വരെയെത്തുകയും ചെയ്യും.
ഈ ഘട്ടമാണ് ഹൃദയപേശികളിലേയ്ക്ക് സങ്കോചത്തിനായുള്ള വൈദ്യുതാവേഗം (ആക്ഷൻ പൊട്ടൻഷ്യൽ) അയയ്ക്കുന്നത്.
ഇതിനു ശേഷം അടുത്ത ഘട്ടത്തിലേയ്ക്ക് പേസ് മേക്കർ കോശം കടക്കും.
ഘട്ടം (ഫേസ്) 3 - റീ പോളറൈസേഷൻ
ഈ ഘട്ടത്തിൽ കോശത്തിനുള്ളിലേയ്ക്ക് കാൽസ്യം അയോണുകൾ കടക്കുന്ന ചാനലുകൾ അടയും.
സോഡിയം അയോണുകൾ കടക്കുന്നതിലും കുറവുണ്ടാകും.
ഈ രണ്ട് പോസിറ്റീവ് അയോണുകളും കോശത്തിനുള്ളിലേയ്ക്ക് കടക്കുന്നത് കുറയുന്നതോടെ കോശത്തിലെ പോസിറ്റീവ് ചാർജിന്റെ വർദ്ധന നിലയ്ക്കും.
ഇതോടൊപ്പം തന്നെ പൊട്ടാസ്യം അയോണിനെ പുറത്തേയ്ക്ക് തള്ളുന്നതിന്റെ വേഗം കൂടും.
ഈ പോസിറ്റീവ് ചാർജുള്ള അയോണുകൾ കോശത്തിൽ നിന്ന് പുറംതള്ളപ്പെടുന്നതോടെ ക്രമേണ കോശസ്തരത്തിനു കുറുകേയുള്ള വൈദ്യുത പൊട്ടൻഷ്യൽ  -60mV മുതൽ -70mV വരെയെത്തും.
ഇതാണ് റെസ്റ്റിംഗ് മെംബ്രേൻ പൊട്ടൻഷ്യൽ.
ഇതിനു ശേഷം ഫേസ് 4 വീണ്ടും തുടങ്ങും.
കൃത്രിമപേയ്സ്‌മേക്കർ ഒരു കൃത്രിമ പേസ് മേക്കറും സിരയ്ക്കുള്ളിലൂടെ ഹൃദയത്തിലെത്തിക്കേണ്ട ഇലക്ട്രോഡും.
ഉപകരണത്തിന് 3-4 സെന്റീമീറ്റർ നീളവും ഇലക്ട്രോഡിന് 50 - 60 സെന്റീമീറ്റർ നീളവുമുണ്ട്.
ഹൃദയത്തിൽ ഘടിപ്പിച്ച ഇലക്ട്രോഡുകൾ വഴി കൃത്യമായ ഇടവേളകളിൽ വൈദ്യുത ആവേഗങ്ങൾ എത്തിച്ച് ഹൃദയമിടിപ്പിന്റെ താളം നിയന്ത്രിക്കാൻ വൈദ്യശാസ്ത്രത്തിൽ ഉപയോഗിക്കുന്ന യന്ത്രമാണ് കൃത്രിമ പേസ് മേക്കർ.
സൈനോ ഏട്രിയൽ നോഡ് എന്ന പ്രകൃതിദത്ത പേസ് മേക്കറിന്റെ വേഗം കുറയുമ്പോഴോ ഹൃദയത്തിലെ ആവേഗ പ്രസരണ വ്യവസ്ഥയിൽ എന്തെങ്കിലും തടസ്സമുണ്ടാകുമ്പോഴോ ആണ് കൃത്രിമ പേസ് മേക്കറിന്റെ ആവശ്യം വരുന്നത്.
സാധാരണഗതിയിൽ യന്ത്രത്തിന്റെ പ്രധാന ഭാഗം ശരീരത്തിനു വെളിയിൽ ഘടിപ്പിക്കാവുന്നതാണ്.
ഓരോ വ്യക്തിക്കും വേണ്ട ഹൃദയതാളം മനസ്സിലാക്കി അതനുസരിച്ച് പ്രോഗ്രാം ചെയ്യാവുന്നവയാണ് ആധുനിക പേസ് മേക്കറുകൾ.
കൃത്രിമപേയ്സ്മേക്കറുകളെ രണ്ടുവിഭാഗങ്ങളായി തിരിക്കാം.
സിംഗിൾ ചെയ്മ്പർ: സാധാരണയായി വെൻട്രിക്കിൾ എന്ന ഹൃദയഅറ മാത്രം നിയന്ത്രിക്കപ്പെടുന്നു.
ഡ്യുവൽ ചെയ്മ്പർ: ഏട്രിയത്തിൽ നിന്ന് ആവേഗങ്ങൾ സ്വീകരിച്ച് രണ്ടുവെൻട്രിക്കിളുകളേയും നിയന്ത്രിക്കുന്നു.
ലോക്കൽ അനസ്തേഷ്യ നൽകി കോളർ അസ്ഥിയ്ക്കുതാഴെയുള്ള തൊലിയ്ക്കടിയിൽ ഇവ സ്ഥാപിക്കുന്നു.
ഒന്നോ രണ്ടോ ദിവസത്തെ ആശുപത്രി വാസമേ ഇതിനാവശ്യമുള്ളൂ.
പുറത്തേയ്ക്കുള്ള കണ്ണികൾ * കൃത്രിമ പേയ്‌സ്മേക്കർ * ഹൃദയാവേഗപ്രസരണ വ്യവസ്ഥ * ആക്ഷൻ പൊട്ടൻഷ്യൽ * പേയ്സ്‌മേക്കറുകളുടെ വിവിധതരങ്ങൾ * പേയ്സ്‌മേക്കർ സർജറി Archived 2014-01-08 at the Wayback Machine .
* കാർഡിയാക് പേയ്സ്‌മേക്കർ-മറ്റുവിവരങ്ങൾ അവലംബം
ആവേശം
ആവേശം ഈ ഇന്ത്യൻ സിനിമകളെ പരാമർശിച്ചേക്കാം: ആവേശം (ചലച്ചിത്രം) , 1979-ൽ പുറത്തിറങ്ങിയ മലയാള ചലച്ചിത്രം.
ആവേശം (2024-ലെ ചലച്ചിത്രം) , 2024-ൽ പുറത്തിറങ്ങിയ മലയാള ചലച്ചിത്രം.
ആവേഗം ഇംഗ്ലീഷ് വിലാസം https://ml.wikipedia.org/wiki/Impulse
സമയത്തെ ആധാരമാക്കി ബലത്തിന്റെ സമഗ്രതുകയെ ( സമാകലനം ) ആവേഗം ( ഇംഗ്ലീഷ് :Impulse) എന്നു പറയാം.
ഒരു ദൃഢ വസ്തുവിൽ ബലം പ്രയോഗിക്കുമ്പോൾ അതിന്റെ ആക്കത്തിന് വ്യതിയാനം സംഭവിക്കുന്നു.
ശക്തിയായ ബലം കുറച്ചു സമയത്തേക്ക് പ്രയോഗിക്കുമ്പോഴും, അധിക ശക്തിയില്ലാത്ത ബലം കൂടുതൽ സമയം പ്രയോഗിക്കുമ്പോഴുമുണ്ടാകുന്ന ആക്കം തുല്യമായിരിക്കും, എന്തെന്നാൽ ബലം സമയം എന്നിവയുടെ ഗുണനഫലത്തിന്റെ സമഗ്രതുക ആശ്രയിക്കുന്നു.
ആവേഗം എന്നത് ആക്കത്തിനുണ്ടാകുന്ന മാറ്റം എന്നും പറയാം.
സൂത്രവാക്യം